<classify> Ndaw ni mmoja wa wachezaji wawili wa kimataifa wanaotarajiwa kutemwa kwenye dirisha dogo la usajili baada ya kushindwa kuisaidia timu hiyo huku akionekana kama hasara kutokana na kupokea kiasi kikubwa cha mshahara huku siku zote akisota benchi.Akizungumza na gazeti hili Kerr, alisema hawezi kupinga maamuzi ya viongozi wake kwa sababu ndiyo wanaotoa pesa, lakini akawatahadharisha kuhakikisha nafasi yake wanamleta mchezaji mwenye kiwango cha juu kuzidi waliopo kwenye nafasi hiyo.Viongozi wangu wamekosa uvumilivu na inaonekana wanataka mabadiliko kwa muda mfupi kitu ambacho siyo rahisi kwa mchezaji kama Ndaw, ni msaada mkubwa kwa Simba pindi atakapochanganya ndiyo sababu nimekuwa nikimpa dakika 15 za mwisho ili kuzoea mazingira ya soka ya Tanzania, anachohitaji ni muda tu,alisema Kerr.Kocha huyo raia wa Uingereza alisema kama kocha kuna vitu ambavyo ameviona kwa mshambuliaji huyo na ndiyo sababu akapendekezwa kusajiliwa na kwa kuwa alikuwa nje kwa muda mrefu, hivyo kusisitiza apewe muda wa kuonesha makali yake halisi.Alisema kitendo cha uongozi kutaka kumtema mshambuliaji huyo ni sawa na hasara kwa Simba kutokana na gharama kubwa iliyoingia klabu hiyo katika kumsajili, achilia mbali gharama itakazoingia kuvunja mkataba wake.Ndaw amesajiliwa Simba kwa mkataba wa miaka miwili akitokea klabu ya Niary Tally ya Senegal na wakati anatua, alitarajiwa kuwa mtambo wa mabao kutokana na rekodi yake nzuri ya ufungaji aliyokuwa nayo wakati akiichezea Dynamo Bucuresti ya Romania kitu ambacho kilimvutia kocha Kerr, lakini mambo yanaonekana kwenda kinyume.  <topic>: michezo 